辛酉憩刀坑口
作者：黄庭堅
朝代：宋

paragraphs: 羣山黛新染，蒙氣寒鬰鬰。
掃除迎將家，下簟脫巾襪。
南北舍小棠，況可清煩暍。
鳥聲廢書眠，聊以休吏卒。
竹雞苦喚人，覺坐觀法窟。
無外同一家，惟己非萬物。
清波兩鴛鴦，善游且能沒。
驚人相追飛，甚念失其匹。
舂鉏貌閒暇，羨魚情至骨。
廣道策堅良，熙熙集于菀。
爛額始論功，儻能謀曲突。